Губици су наставили да расту након Стаљинграда, што је довело до оштрог смањења популарности партије и пада морала међу војском и цивилним становништвом. Совјетске снаге су наставиле да потискују Нијемце на запад после неуспјеле њемачке офанзиве код Курска. До краја 1943, Нијемци су изгубили већину својих територијалних добитака на истоку.. У Египту, Афрички корпус фелдмаршала Ервина Ромела су поразиле британске снаге под фелдмаршалом Бернардом Монтгомеријем у октобру 1942. Савезничке снаге су се искрцале на Сицилији у јулу 1943, а у Италији у септембру. У међувремену, амерички и британски бомбардери су, са базама у Британији, отпочели операције против Њемачке. У настојању да уништи њемачки морал, многим мисијама је намерно наређивано да бомбардују цивилне циљеве. Ускоро њемачки производња авиона није могла да држи корак са губицима, а без ваздухопловне одбране, савезничка бомбардовања су постала још разорнија. Гађањем рафинерија нафте и фабрика, бомбардовања су до краја 1944. осакатила њемачке ратне напоре.